ಆಪರೇಷನ್ ಸ್ಮಿತ್ ಆಯ್ತು..ಈಗ ಮಿಷನ್ ರೂಟ್ ಬೌಲಿಂಗ್ ಕೋಚ್ ಹೆಗಲಿಗೆ ಮಹತ್ತರ ಜವಾಬ್ದಾರಿ ಆಸ್ಟ್ರೇಲಿಯಾ ಸರಣಿ ಆರಂಭದಲ್ಲಿ ಟೀಮ್ ಇಂಡಿಯಾ ಮುಂದಿದ್ದ ದೊಡ್ಡ ಸವಾಲಂದ್ರೆ ಅದು ಸ್ಟೀವ್ ಸ್ಮಿತ್. ಅದೇ ರೀತಿ ಇದೀಗ ಇಂಗ್ಲೆಂಡ್ ಸರಣಿಗೂ ಮುನ್ನ ಜೋ ರೂಟ್ ಚಾಲೆಂಜ್ ತಂಡಕ್ಕೆ ಎದುರಾಗಿದೆ. ಆಸಿಸ್ ಸ್ಟಾರ್ ಬ್ಯಾಟ್ಸ್ಮನ್ ಸ್ಟೀವ್ ಸ್ಮಿತ್, ಬೌಲರ್ಗಳ ಪಾಲಿಗೆ ಸಿಂಹ ಸ್ವಪ್ನ ಅನ್ನೋದನ್ನ ಬಿಡಿಸಿ ಹೇಳಬೇಕಾಗಿಲ್ಲ. ಸಿಂಗಲ್ ಹ್ಯಾಂಡೆಡ್ ಆಗಿ ಪಂದ್ಯದ ಫಲಿತಾಂಶವನ್ನೇ ಬದಲಿಸಿಬಿಡೋ ಶಕ್ತಿ ಈ ಆಸಿಸ್ ಸ್ಟಾರ್ ಬ್ಯಾಟ್ಸ್ಮನ್ಗಿದೆ. ಈ ಬಾರಿಯ ಪ್ರತಿಷ್ಠಿತ ಬಾರ್ಡರ್ಗವಾಸ್ಕರ್ ಸರಣಿ ಆರಂಭಕ್ಕೂ ಮುನ್ನ ಟೀಮ್ ಇಂಡಿಯಾ ಮುಂದಿದ್ದ ಸವಾಲು ಇದೇ. ಸರಣಿ ಆರಂಭಕ್ಕೂ ಮುನ್ನ ನಂಬರ್ 1 ಸ್ಥಾನದಲ್ಲಿದ್ದ ಸ್ಮಿತ್ರನ್ನ ರವಿಶಾಸ್ತ್ರಿ ಆಯಂಡ್ ಟೀಮ್ ಸಿಕ್ಕಾಪಟ್ಟೆ ಸೀರಿಯಸ್ ಆಗಿ ತೆಗೆದುಕೊಂಡಿತ್ತು. 201819ರ ಬಾರ್ಡರ್ಗವಾಸ್ಕರ್ ಸರಣಿಯಲ್ಲಿ ಸ್ಮಿತ್ ಲಭ್ಯರಿರಲಿಲ್ಲ. ಆದ್ರೆ 201415ರ ಸರಣಿಯಲ್ಲಿ ಸ್ಮಿತ್ ಅಬ್ಬರಕ್ಕೆ ಭಾರತ ಫುಲ್ ಥಂಡಾ ಹೊಡೆದಿತ್ತು. ಆ ಸರಣಿಯ 4 ಪಂದ್ಯಗಳಲ್ಲಿ ಸ್ಮಿತ್ ಸೆಂಚುರಿ ಇನ್ನಿಂಗ್ಸ್ ಕಟ್ಟಿದ್ದರು. ಸುಲಭವಾಗಿ ಬಲೆಗೆ ಬಿತ್ತು ಬಿಗ್ಫಿಶ್ ಹೌದು. ಈ ಬಾರಿ ಸ್ಮಿತ್ ಆರ್ಭಟ ನಡೆಯಲೇ ಇಲ್ಲ. ಅವರ ಫೇವರೇಟ್ ಪಿಚ್ ಎನ್ನಿಸಿಕೊಂಡಿರುವ ಸಿಡ್ನಿ ಮೈದಾನವನ್ನ ಹೊರತುಪಡಿಸಿದ್ರೆ ಉಳಿದಂತೆ ಬಿಗ್ ಇನ್ನಿಂಗ್ಸ್ಗಳೇ ಮೂಡಿ ಬರಲಿಲ್ಲ. ಅನುಭವಿ ಅಶ್ವಿನ್ಗೆ 3 ಬಾರಿ ಔಟಾದ ಸ್ಮಿತ್, ಚೊಚ್ಚಲ ಟೆಸ್ಟ್ ಸರಣಿಯಾಡಿದ ವಾಷಿಂಗ್ಟನ್ ಸುಂದರ್, ಮೊಹಮದ್ ಸಿರಾಜ್ಗೂ ಸುಲಭಕ್ಕೆ ವಿಕೆಟ್ ಒಪ್ಪಿಸಿದರು. ಆಂಗ್ಲರ ಕ್ಯಾಪ್ಟನ್ ರೂಟ್ ತಪ್ಪಿಸೋಕೆ ಸಜ್ಜು ಆಪರೇಷನ್ ಸ್ಮಿತ್ ಮುಗಿಸಿರುವ ಟೀಮ್ ಇಂಡಿಯಾ ಎದುರು ಈಗ ಜೋ ರೂಟ್ ಚಾಲೆಂಜ್ ಇದೆ. ಸಬ್ಕಾಂಟಿನೆಂಟ್ ಮೈದಾನದಲ್ಲಿ ಅಬ್ಬರಿಸಿ, ವರ್ಷದ ಆರಂಭದಲ್ಲೇ ತಿಂಗಳ ಬೆಸ್ಟ್ ಕ್ರಿಕೆಟರ್ ಎಂಬ ಪ್ರಶಸ್ತಿ ಗೆದ್ದಿರೋ ರೂಟ್ ಭಾರತೀಯ ಬೌಲರ್ಗಳಿಗೂ ಸವಾಲಾಗಿದ್ದಾರೆ. ಯಾವುದೇ ಆಟಗಾರನಿಗೂ ವಿದೇಶಿ ಪಿಚ್ಗಳು ಸವಾಲಾದ್ರೆ, ಇವರಗೆ ಭಾರತೀಯ ಪಿಚ್ಗಳೇ ಫೇವರಿಟ್ ಆಗಿದೆ. 2016ರ ಪ್ರವಾಸದಲ್ಲಿ ಇದು ಪ್ರೂವ್ ಸಹ ಆಗಿದೆ. ಆದ್ರೂ ಈ ಬಾರಿ ರೂಟ್ಗೂ ಚಳ್ಳೆಹಣ್ಣು ತಿನ್ನಿಸ್ತೀವಿ ಅನ್ನೋ ವಿಶ್ವಾಸದಲ್ಲಿ ಟೀಮ್ ಇಂಡಿಯಾ ಇದೆ. ಯಾಕಂದ್ರೆ ಬೌಲಿಂಗ್ ಕೋಚ್ ಭರತ್ ಅರುಣ್, ಸ್ಮಿತ್ ಔಟ್ ಮಾಡೋ ತಂತ್ರವನ್ನ ಸಮರ್ಥವಾಗಿ ರೂಪಿಸಿದ್ದರು. ಸದ್ಯ ಇಂಗ್ಲೆಂಡ್ ನಾಯಕನಿಗೆ ಖೆಡ್ಡಾ ತೋಡೋ ಜವಾಬ್ದಾರಿಯೂ ಭರತ್ ಅರುಣ್ ಹೆಗಲೇರಿದೆ. ರಣತಂತ್ರ ರೂಪಿಸಿದ್ದೇವೆ ನಾಯಕ ಜೋ ರೂಟ್ ಅಮೋಘ ಲಯದಲ್ಲಿರುವುದು ಆಂಗ್ಲರ ಆತ್ಮವಿಶ್ವಾಸವನ್ನು ಹೆಚ್ಚುವಂತೆ ಮಾಡಿದೆ. ಆದರೆ ರೂಟ್ ವಿರುದ್ಧ ನಮ್ಮದೇ ರಣತಂತ್ರವನ್ನು ರೂಪಿಸಿದ್ದೇವೆ. ತವರಿನಲ್ಲಿ ಸರಣಿ ನಡೆಯುತ್ತಿರುವುದರಿಂದ ಉತ್ತಮ ಸವಾಲು ಎದುರಾಗಲಿದೆ. ಭರತ್ ಅರುಣ್ ಬೌಲಿಂಗ್ ಕೋಚ್ 100ನೇ ಟೆಸ್ಟ್ ಪಂದ್ಯಕ್ಕೆ ಸಜ್ಜಾಗಿರೋ ರೂಟ್ಗೆ ರೈಟ್ ಆರ್ಮ್ ಬೌಲರ್ಗಳೇ ಕಂಟಕವಾಗಿದ್ದಾರೆ. ಈವರೆಗೆ 85 ಬಾರಿ ರೈಟ್ ಆರ್ಮ್ ಪೇಸ್ ಬೌಲರ್ಗಳನ್ನ ಜಡ್ಜ್ ಮಾಡುವಲ್ಲಿ ರೂಟ್ ಹಾದಿ ತಪ್ಪಿದ್ರೆ, 29 ಬಾರಿ ಬಲಗೈ ಸ್ಪಿನ್ನರ್ಗಳ ಮೋಡಿಗೆ ಬಲಿಯಾಗಿದ್ದಾರೆ. ಹೀಗಾಗಿ ಜಸ್ಪ್ರಿತ್ ಬೂಮ್ರಾ, ಮೊಹಮದ್ ಸಿರಾಜ್, ಇಶಾಂತ್ ಶರ್ಮಾರನ್ನ ಬಿಗ್ ಫಿಶ್ ಬೇಟೆಗೆ ಇಳಿಸಲು ಟೀಮ್ ಇಂಡಿಯಾ ಬೌಲಿಂಗ್ ಕೋಚ್ ಸಜ್ಜಾಗಿದ್ದಾರೆ. ರೈಟ್ ಆರ್ಮ್ ಪೇಸ್ ಬೌಲರ್ಗೆ ರೂಟ್ ಹೆಚ್ಚು ಬಾರಿ ವಿಕೆಟ್ ಒಪ್ಪಿಸಿದ್ದಾರೆ .ಆದ್ರೆ ಭಾರತದ ವಿಚಾರಕ್ಕೆ ಬಂದ್ರೆ ಇದು ಉಲ್ಟಾ. ರೂಟ್ಗೆ ಹೆಚ್ಚು ಬಾರಿ ಪೆವಿಲಿಯನ್ ದಾರಿ ತೋರಿಸಿರೋದು ರವೀಂದ್ರ ಜಡೇಜಾ. ಆದ್ರೆ ದುರದೃಷ್ಠವಶಾತ್ ಜಡ್ಡು ಈ ಸರಣಿಗೆ ಲಭ್ಯರಿಲ್ಲ. ಹೀಗಾಗಿ ರೂಟ್ ದಾರಿ ತಪ್ಪಿಸೋಕೆ ಭರತ್ ಅರುಣ್ ಯಾವ ತಂತ್ರವನ್ನ ಹೆಣೀತಾರೆ? ಅದನ್ನ ಬೌಲರ್ಸ್ ಹೇಗೆ ಏಕ್ಸಿಕ್ಯೂಟ್ ಮಾಡ್ತಾರೆ? ಅನ್ನೋದನ್ನ ಕಾದು ನೋಡಬೇಕಿದೆ.